کی می

کی می اک ٹیکنالوجی کمپنی اے جیہڑی چابیاں دی نقل کرن واسطے ایپ تے اوہناں دی تیاری لئی روبوٹک کیوسک مہیا کردی اے ۔

کمپنی دی تریخ
اس کمپنی دا مُڈھ گریگ مارش نے 2012 وچ رکھیا سی ۔ اوہناں نے اپݨے گھر دے جندرے  بدلݨ وچ اوکھے تجربے دا سامݨا کیتا جیہدے مگروں ایہنوں تیار کرن دا خیال سُجھیا ۔ مارش گریگ ہُݨ کمپنی دے (سی . ای . او) دی حیثیت نال خدمات انجام دے رہے نیں ۔ ایہ کمپنی نیو یارک شہر وچ قائم اے ۔

چابی دی نقل کاری
صارفین ، کی می دی موبائل ایپ وچ اپݨیاں چابیاں ڈیجیٹل اسکین کر دے نیں ، اوہ اسکین کیتا ہویا ڈیٹا فیر کلاوڈ سٹوریج (کمپیوٹر ڈیٹا سٹوریج) وچ محفوظ کیتا جاندا اے ۔ اس توں بعد اس ڈیٹا نوں فِزیکلی کیوسک تے بھیجیا جاندا اے جِتھے چابی دی نقل تیار کیتی جاندی اے ۔ کیوسک وچ براہ راست اسکیننگ اپریٹس وچ پائیاں ہویاں چابیاں وی اسکین ہو سکدیاں نیں ۔ کیوسک وچ مشین تیزی نال پتل دیاں چابیاں ، چابیاں دا چھلا تے کار دیاں چابیاں بغیر کِسے ٹرانسپورڈر توں، دوبارہ تیار کرسکدی اے ۔ کی می کمپنی دیاں کیوسکاں امریکا دے کئی شہراں وچ قائم نیں ۔ ایہ کیوسکاں عمومن کریانے تے پرچون دی ہٹیاں تے گروسری سٹوراں دے نال موجود نیں ۔ اصل وچ کیوسکاں صرف اُنگلاں دے پرنٹ اسکین دے ذریعے چابیاں تک رسائی دی اجازت دیندیاں نیں ۔ چابیاں ڈاک دے ذریعے وی فراہم کیتیاں جاسکدیاں نیں ۔

فنڈنگ
کی می نے 2012 وچ اینجل فنڈنگ وچ راون گاندھی کولوں 3 لکھ امریکی ڈالر مالی اعانت وصول کیتی ۔ 2013 وچ سیڈ فنڈنگ وچ بیٹری وینچرز توں 2.3 ملیئن امریکی ڈالر فیر 2014 وچ فنڈنگ راونڈ دی سیریز (اے) وچ 7.8 ملیئن امریکی ڈالر وصول کیتے ۔ 2016 وچ فنڈنگ (بی) سیریز وچ بیٹری وینچرز کولوں 20 ملیئن امریکی ڈالر وصول کیتے ۔ 
اک راؤنڈ ، جیہدی سربراہی کمکاسٹ وینچرز ، راون گاندھی تے سیڡن ئلیڡن دے سرمایا کاراں نے کیتی ، اس سیریز (سی) وچ کمپنی نے 15 ملیئن امریکی ڈالر کٹھے کیتے ۔ سیریز (ڈی) راؤنڈ وچ کمپنی نے 25 ملیئن امریکی ڈالر کٹھے کیتے ، سرمایا کاراں وچ وائیٹ سٹار کیپٹل ، کوئسٹ مارک سانجھوال ، پروائڈینس اِکوئِٹی سانجھوال شامل سن ۔ 2019 وچ بلیک روک دی سربراہی وچ منعقد ہوݨ آلے فنڈنگ راونڈ وچ کمپنی نے 50 ملیئن امریکی ڈالر کٹھے کیتے ۔ 2020 وچ برینٹڡُڈ ایسوسیئیٹس  دی سربراہی وچ ہوݨ آلے فنڈنگ راونڈ وچ 35 ملیئن امریکی ڈالر کٹھے کیتے ۔ 

گٹھ:ٹیکنالوجی
گٹھ:انجینرنگ
گٹھ:نیو یارک شہر
گٹھ:کاروباری کمپنیاں
گٹھ:کمپنیاں